Un eveniment rutier soldat cu două victime a avut loc pe 21 martie, în localitatea Borlești. Polițiștii au fost anunțați prin apel la numărul unic de urgență 112, înregistrat în dispecerat în jurul orei 16:15, fiind solicitați să intervină pe DJ 156 A.
"În urma verificărilor efectuate de polițiști a rezultat faptul că, în timp ce un tânăr, în vârstă de 29 de ani, din Tazlău, conducea un autoturism din direcția Tazlău către Roznov, ar fi pierdut controlul asupra direcției de deplasare, părăsind partea carosabilă și intrând în coliziune cu un cap de pod", anunță Inspectoratul de Poliție Județean Neamț.
Impactul violent a dus la rănirea conducătorului auto și a unui pasager, în vârstă de 26 de ani. Șoferul a fost testat, stabilindu-se că nu era sub influența băuturilor alcoolice. Cercetările continuă în cadrul unui dosar penal cu acuze de vătămare corporală din culpă.
(G.S.)